open-index/open-wikipedia-markdown huggingface dataset:
Brunla

**Brunla** eller **Brunlaug** er en herregård i Tanum sogn i Larvik kommune. Den har gitt navn til lenet og amtet av samme navn og det tidligere herredet Brunlanes.

I skriftlige kilder er gården første gang nevnt i 1376. Nikolas Galle, riksrådsmedlem i 1392, bodde der. Svigersønnen Markvard Bukk fra Pommern, og hans sønn Olav Bukk hadde også høye nasjonale embeter; Olav ble høvedsmann på Akershus festning. I 1438 ble Brunla gård plyndret av Hallvard Gråtopps opprørere. Den var da setegård til Markvards enke, fru Sigrid Niklasdotter Galle. Den danske fogden Jusse Jacobson bodde der også, og måtte gjemme seg med familien i Tanum kirke like ved. («Hallvard Ketilsson fra Hjartdal anklages for, sammen med Hallvard Gråtopp, å ha overfalt Jusse Jacobson med kone og barn på Brunla og i Tanum kirke på Brunlanes.»)

Opprørsflokken dro videre mot Oslo mens de, ifølge Olav Bukk i 1439, «*rofuæde badhæ kirkiur oc min nadighe herræ konungens [[almue|almughe]], slogho oc gripo [[dannemann|dandæmen]] oc trugadhe lærdæ oc [[lekmann|leiktæ]], swa wæl rikæ som fatikæ, quinnor som men*». Olav Bukk klarte å drive flokken tilbake ved hjelp av «Svarte Jöns», den tidligere høvedsmannen på Akershus.

Markvard Bukks datter Katarina ble gift med riksråden Hartvig Krummedike, og bodde på gården.

Senere ble gården til dels vanskjøttet, og inngikk i godssamlingen Larvik grevskap. En av brukerne var generalmajor Otto Henrik Schleppegrell, far til Friderich Adolph Schleppegrell. Familien Schleppegrell bodde der fra 1760 til 1808. Amtmannen Fredrik Wilhelm Wedel-Jarlsberg bodde der på festekontrakt fra 1816, og fikk skjøte i 1843. Familien Wedel-Jarlsberg solgte eiendommen i 1878.

## Referanser
Vanessa L. Williams

**Vanessa Lynn Williams** (født 1963) er en amerikansk modell, sanger, låtskriver og skuespiller. I 1984 ble hun den første afroamerikanske kvinnen til å bli kronet med tittelen Miss America. Williams har i løpet av sin karriere blitt nominert til både Grammy, Emmy og Tony Awards.

## Liv og virke
### Miss America 1984
Williams begynte å konkurrere i skjønnhets-opptog tidlig på 1980-tallet. Williams vant Miss New York i 1983, og gikk videre til Miss Americas nasjonale missekåringen i Atlantic City. Hun ble kronet til Miss America 1984 den 17. september 1983, og ble dermed den første afroamerikanske kvinne som vant denne tittelen. For første gang i missekåringens lange historie, ble en regjerende Miss America offer for gjentatte drapstrusler og hatbrev.

Ti måneder inn i sin regjeringstid som Miss America, fikk Vanessa Williams  en anonym telefonsamtale om at nakenbilder av henne tatt av en fotograf før missekåringens dager hadde dukket opp på internett. Williams trodde at bildene var private og hadde blitt ødelagt, og hun hevdet at hun aldri hadde signert papirene som tillot at bildene kunne videresendes og publiseres. Som følge av nakenbildene trakk hun seg fra rollen som Miss America for 1984.

### Sang og skuespill
Etter en tid utenfor rampelyset, sikret Vanessa Williams seg en platekontrakt, og ga ut sitt debutalbum, *The Right Stuff* i 1988. Den første singelen, «The Right Stuff», ble raskt en stor suksess på Rhythm and blues-listene. Hun debuterte som skuespiller med filmen *The Pick up Artist* i 1987.

Hennes andre album «The Comfort Zone» ble den største suksessen i hennes musikk-karriere. Til sammen har Williams solgt mer enn seks millioner plater og har mottatt totalt 15 Grammy Award-nominasjoner. I mai 2009 opptrådte hun på to meget vellykkede konserter på Tropicana Hotel og Casino i Atlantic City for et utsolgt publikum.

### Ekteskap
Vanessa Williams er katolsk. Hun har vært gift to ganger. Hennes første ekteskap var med hennes daværende manager Ramon Hervey II, mellom 1987 og 1997. De har tre barn sammen: Melanie (født 1987), Jillian (født 1989) og Devin (født 1993). Hennes andre ekteskap var med den tidligere NBA-basketballspilleren Rick Fox. De giftet seg i september 1999 og har en datter, Sasha Gabriella sammen (født i mai 2000). De begjærte skilsmisse i august 2004.

## Referanser


## Eksterne lenker
* 
* 
* 
*
Haidong

**Haidong** (Forenklet kinesisk: 海东; tradisjonell kinesisk: 海東; pinyin: *Hǎidōng*; Wade-Giles: *Hǎi-tūng*) er et prefektur i provinsen Qinghai i Folkerepublikken Kina.

Det ligger ved provinsens østgrense, og grenser i øst til provinsen Gansu. Det har et areal på &nbsp;km² .

Befolkningstallet var anslått til  innbyggere i 2004, noe som gjør dette til den tettest befolkede delen av Qinghai, med nesten en tredel av provinsens befolkning (men bare to prosent av provinsens areal).

## Administrative enheter
Prefekturet Haidong har jurisdiksjon over 2 fylker (县 *xiàn*) og 4 autonome fylker (自治县 *zìzhìxiàn*). 

## Referanser


## Litteratur
* Andreas Gruschke: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
* Lokalregjeringens hjemmesider
* Pfotos fra Ping'an hos ''Panoramio''
Baima

**Baima** kan være:

*Fylket Baima i det autonome prefektur Golog i provinsen Qinghai i Folkerepublikken Kina,
*Kommunen Baima i fylket Yi i byprefekturet Baoding i provinsen Hebei i Kina, 
*Folkegruppen baima i grensetraktene mellom provinsene Gansu og Sichuan i Kina,
*Språket baima, talt av baimafolket.
Jørn Areklett Omre

**Jørn Areklett Omre** (født 29. mai 1955) er en norsk naturfotograf.

Yrkesmessig har han bakgrunn som brigadesjef i Oslo brann og redningsetat. Som naturfotograf, gjennom 40 år, har han gitt ut flere bøker og skrevet flere fotorelaterte artikler i blader i inn og utland. Han er medlem av foreningen Norske Naturfotografer, der han også har vært leder. Omre er tilknyttet bildebyrået  NTB Scanpix og NTB. Omre har hatt flere separatutstillinger og deltatt på et titalls andre. Jobber med Foto på heltid og er sertifisert Dronepilot.

## Bibliografi
* *Markaboka :  Oslomarkenes turmål og merkesteder* (sammen med Bård Løken og Bjarne Jensen),  Orion Forlag (1995) ISBN 82-458-0053-8
* *Østensjøvannet : Naturreservatet i Oslo*, Orion Forlag (2000) ISBN 82-458-0428-2
* *Hedmark i dikt og bilder*  (sammen med Bård Løken, redaktør Knut Imerslund), Kom Forlag (2009) ISBN 978-82-92496-75-6
* *Skogsus* (Hans Børli-dikt illustrert 50 bilder / 50 dikt), Aschehoug Forlag (2015) ISBN 978-82-03-35990-3
* Østensjøboka :  Ny bok om Østensjøvannet (sammen med Finn Arnt Gulbrandsen), omhandler artsmangfoldet, spesielt fuglelivet, men også våtmarkene og kulturlandskapet. 

## Eksterne lenker
* Om Jørn Areklett Omre på Norske Naturfotografers nettsider
Ubeskyttet sex

**Ubeskyttet sex** er et uttrykk som oppstod på 1980-tallet i kjølvannet av hivepidemien. Med *ubeskyttet* siktes det til sex uten bruk av kondom, der mannens sæd kommer i berøring med slimhinnene i vagina, anus eller munnhule med mulighet for overføring av hivviruset eller andre kjønnssykdommer. 

På engelsk dukket slang-uttrykket *[[barebacking]]* eller *bareback sex* opp, som betegner det samme. Uttrykket skriver seg fra cowboykulturen og betyr å ri på hest uten sal.

Som motsetning til *ubeskyttet sex* ble uttrykket sikker sex eller *sikrere sex* også vanlig i det omfattende seksuelle opplysningsarbeid som fulgte i bestrebelsene på å bekjempe hivepidemien.

## Litteratur
* John Galt (pseud): *Døden ved min side. Å leve med hiv.* Aschehoug 2008, ISBN 978-82-03-29139-5

## Eksterne lenker
* http://www.thebody.com
* http://www.fhi.no
* http://www.helsenett.no/index.php?option=com_content&view=article&id=5043&Itemid=92
* http://www.helseutvalget.no/
Hualong

**Hualong** kan være:
*Bydistriktet Hualong i byprefekturet Puyang i provinsen Henan i Folkerepublikken Kina,
*Det autonome fylke Hualong i prefekturet Haidong i provinsen Qinghai i Kina.
Barebacking

**Barebacking** (fra engelsk) er analt samleie uten beskyttelse, som regel mellom menn.

De engelske begrepene *bareback sex* eller *barebacking* – som også kan referere til å ri på hest uten sal – ble populære innen skeive miljøer i løpet av 1990-årene, da hivpositive menn diskuterte åpent om samleie uten kondom med andre hivpositive personer. Med framgang innen forebygging av hiv, blant annet med preeksponeringsprofylakse (PrEP), er barebacking blitt mer sosialt akseptabelt. Det er også risiko for kjønnssykdommer som gonoré og syfilis ved barebacking.

## Referanser


## Eksterne lenker

*
Rolf Morgan Hansen

**Rolf Morgan Hansen** (født 1961) er en tidligere toppsyklist, en av landets mest-vinnende innen banesykling.  Han var fast NM-vinner i sprint og 1000 m for Grenland Sykleklubb og Larvik CK frem til 1985. I 1984 var han bosatt ved Ordrupbanen i København for forberedelser til OL.  Han  var i hovedstadens Grei i 1986, men tapte overraskende 1000 m i 1986 og trakk seg fra sprint-finalen  med Eyvind Westgaard, i protest mot baneforholdene på Levanger stadion. Etter å ha gått til IF Frøy i 1987 vant han, men la opp i en alder av 24 år. har han har senere trent topputøvere som Thomas Fossum.

## Meritter
* NM i banesykling
** Seier i 1000 m og sprint junior:  1979
** Seier i 1000 m og sprint senior:  1980, 81, 82, 83 og 84, 85 og 87
* NM i landeveissykling
** Lag:  Seier i 1980 for Grenland SK med Jan Georg Iversen, Dag Selander og Robert Langvik
* Olympiske leker
** Deltaker i sykling under Sommer-OL 1984:  11.-plass (1000 m: 1.07.936)
* VM:  Deltaker fire ganger (Brno 1981 (nr. 7); Colorado 1986)
* Nordisk mester 
** Seier i 1000 m: 1985
* Personlig beste 1000 m:  1.04,63 VM Colorado Springs 1986

## Referanser


## Eksterne lenker
*
Multippel korrespondanseanalyse

**Multippel korrespondanseanalyse** er en multivariat generalisering av enkel korrespondanseanalyse. MCA, som metoden gjerne forkortes, åpner for analyser av en stor mengde variabler. Dette oppnår den gjennom å gjøre korrespondanseanalysen på enten en Burt-tabell eller en indikatormatrise, istedenfor en vanlig krysstabell. De ulike variantene har litt ulike matematiske og geometriske egenskaper, men i hovedsak tolkes resultatene på samme måte som i enkel korrespondanseanalyse. 

Multippel korrespondanseanalyse av indikatormatriser har to typer punktskyer som hovedresultat: kategoriskyen og individskyen. Den førstnevnte viser distanse og nærhet mellom de ulike kategoriene i datasettet, slik at de underliggende strukturene lett kan tolkes. Individskyen viser distanse og nærhet mellom individene i datasettet. Slik kan individskyen benyttes til å studere fordelingen av egenskaper som ikke deltar i selve konstruksjonen av rommet, såkalte supplementærvariabler. 

MCA av indikatormatriser ble popularisert gjennom arbeidene til Pierre Bourdieu. I analysene i *Homo Academicus* og *The State Nobility* presenterte han korrespondanseanalyser av henholdsvis franske professorer og næringslivsledere. I begge disse analysene kunne en vise fram individskyer med navnene på personene i datasettet, noe som kan være særdeles nyttig i analysene av små elitepopulasjoner.
Scottish Aviation Pioneer

**Scottish Aviation Pioneer** var et STOL en-motors, høyvinget sambands- og ambulansefly produsert av  Scottish Aviation i Prestwick i Skottland. Det hadde enmanns b estening og plass til fire passasjerer.

## Konstruksjon og utvikling
**Pioneer** var planlagt for å møte kravene fra Det britiske luftfartsministerium for et lett samband- og ambulansefly.  En tre-seters prototype ble bygget og utstyrt med de Havilland Gipsy Queen  motor på 240 HK. På grunn av prototypens lave ytelse førte det til at flyet ikke ble bestilt av RAF og Scottish bestemte seg for en utgave med sterkere motor og å satse på det sivile marked

Prototypen til Pioneer II ble utstyrt med en Alvis Leonides motor på 520 HK. og fløy første gang den 5. mai 1950.  **Pioneer II** hadde fremragende STOL-egenskaper og dette resulterte i ordre fra RAF for en modell som ble betegnet som **Pioneer C.C.1**.  Det ble bygget i alt 69 fly, uten at noen ble solgt på det sivile marked.

## Flyet i bruk
RAF brukte Pioneer for slike oppgaver som evakuering av sårede under geriljakrigen i Malaysia,  i Aden og på  Kypros. Med sine uvanlige store flaps var flyet i stand til å operere på korte, upreparerte landingsstriper og kunne ta av på 70 meter og lande på 60 meter. Pioneer forble operativ i et mindre antall frem til 1969. Pioneer ble også brukt av Royal Ceylon Air Force og Royal Malaysian Air Force.

## Varianter
* **Pioneer** : Fire-seters STOL-transportfly med  240 HK (179 kW) de Havilland Gipsy Queen 32 stempelmotor
* **Pioneer 2** : Fem-seters STOL-transportfly med  520 HK (388 kW) Alvis Leonides stjernemotor.
* **Pioneer CC Mk 1** : Fem-seters ambulanse og kommunikasjonsfly for RAF.

## Operatører
* (Ceylon) Royal Ceylon Air Force - (fire fly)
* Royal Malaysian Air Force - (ni fly)
* Royal Air Force

## Eksterne lenker
* Scottish Aviation (Prestwick) Pioneer 1947
Jernbane i Malawi

**Malawi Railways** er det nasjonale jernbanenettverket i Malawi. Det var statsstyrt frem til det ble privatisert i 1999. Malawis jernbanenettverk var på 797 kilometer med kappsporskinnegang (1067mm) i 2001.

Det er ingen direkte tilknytning til nabolandet Tanzania på grunn av sporbrudd mellom Malawis 1067mm spor og Tanzanias 1000mm spor. Selv om Zambia benytter samme sporbredde som Malawi er det heller ingen tilknytning mellom Malawi og Zambia.

Malawi er tilknyttet Mosambiks jernbanenettverk gjennom Nacala-linjen til havnen i Nacala i Mosambik. Den andre jernbanelinjen fra Makhanga til Beira i Mosambik har vært stengt siden borgerkrigen i Mosambik og har fremdeles ikke blitt gjenåpnet.

## Eksterne lenker
*
Nora Ephron

**Nora Ephron** (født 19. mai 1941, død 26. juni 2012) var en amerikansk filmregissør, produsent, manusforfatter, journalist og blogger.

Hun er best kjent for sine romantiske komedier og ble nominert tre ganger til Oscar for beste originalmanus: for *[[Silkwood]]*, *[[Da han møtte henne]]* og *[[Søvnløs i Seattle]]*. Hun samarbeidet noen ganger sammen med sin søster, Delia Ephron, da hun skrev manuskripter. Hennes siste film var *[[Julie & Julia]]*, hvor hun både var regissør, produsent og manusforfatter.

Steven Spielbergs film *[[The Post]]* fra  er viet til hennes minne.

## Utvalgt filmografi
* (1983) *[[Silkwood]]* (manus)
* (1986) *[[Heartburn – I gode og onde dager]]* (manus, bok)
* (1989) *[[Da han møtte henne]]* (manus, medprodusent)
* (1989) *[[Cookie (film)|Cookie]]* (manus, utførende produsent)
* (1990) *[[My Blue Heaven]]* (manus, utførende produsent)
* (1992) *[[This Is My Life (film)|This Is My Life]]* (regissør, manus)
* (1993) *[[Søvnløs i Seattle]]* (regissør, manus)
* (1994) *[[Mixed Nuts]]* (regissør, manus)
* (1996) *[[Michael (film)|Michael]]* (regissør, manus, produsent)
* (1998) *[[The Hairy Bird]]* (utførende produsent)
* (1998) *[[Du har m@il]]* (regissør, manus, produsent)
* (2000) *[[Hanging Up]]* (manus, produsent)
* (2000) *[[Lucky Numbers]]* (regissør, produsent)
* (2005) *[[Forhekset (film)|Forhekset]]* (regissør, manus, produsent)
* (2009) *[[Julie & Julia]]* (regissør, manus, produsent)

## Referanser


## Eksterne lenker
* 
* Biografi
Jan Rabben

**Jan Rabben** (født 16. juli 1952 i Ålesund) er en norsk naturfotograf, bosatt på Stord.

Han har universitetsutdanning i biologi og geografi, og har siden 1981 vært frilans naturfotograf og skribent. Han har gitt ut flere bøker. 

Rabben er medlem i foreningen Norske Naturfotografer og tilknyttet bildebyrået Samfoto.

## Bibliografi

* *Makkevika – rasteplassen ved havet*, Grøndahl (1984) ISBN 82-504-0697-4
* *Naturen i Sunnhordland*, eget forlag (1997) ISBN 82-994320-0-6
* *Namnevandring i Stord og Fitjar* (sammen med Kari Lønning Aarø), eget forlag (2001) ISBN 82-994320-1-4
* *Det blømer på Bømlo. Highligts of Bømlo*, Harpiks Forlag (2002) ISBN 82-994320-3-0
* *I mårskogen* (sammen med Ole Jakob Vorraa), Harpiks Forlag (2002) ISBN 82-994320-2-2
* *Sunnhordland i fugleperspektiv*, Harpiks Forlag (2003) ISBN 82-994320-4-9
* *Dropar på strå* (med dikt av Per Olav Kaldestad) (2005)
* *Alt eg ser har si eiga soge* (med dikt av Samuel Arholm) (2006)
* *Stordperler. Highlights of Fitjar and Stord* (2007)
* *Frå Sirahavet til Seljestad. Landskap, flora og fauna* (sammen med Ole Jakob Vorraa), Harpiks Forlag (2010)
* *Ville blomar i Sunnhordland * (sammen med Kari Lønning Aarø), Harpiks Forlag (2016) ISBN 978-82-690129-0-3

## Referanser
Det Norske Selskab (1859)

**Det Norske Selskab** var en forening stiftet i november 1859 av forfatterne Bjørnstjerne Bjørnson og Henrik Ibsen, etter mønster av det tidligere Norske Selskab, etablert i København i 1772. Stiftelsesmøtet fant sted i Frimurerlosjens lokaler, som ble det faste samlingssted for foreningens møter. Der var det også stilt et klaver til disposisjon. 

De to dikterne hadde invitert musikere, litterater og politikere til å delta: Ole Bull, Ludvig Mathias Lindeman, Johan Didrik Behrens, Aasmund Olavsson Vinje, Paul Botten Hansen, Hartvig Marcus Lassen, Johan Ernst Sars, Olaf Skavlan, Johan Sverdrup og Ole Richter var blant dem som deltok på stiftelsesmøtet. Snart kom også Jonas Lie og den 18 år gamle Rikard Nordraak med. Bjørnson ble tidlig den sentrale personen, men han understreket alltid at ideen var Ibsens.

En senere postmester i Drammen, Ole Hansen (1827-1908), har gitt et levende bilde av de ukentlige tirsdagskveldene i losjen, med Ibsen og Bjørnson vandrende omkring, og Johan Sverdrup sittende fornøyd i sofakroken: «Ibsen lod ogsaa  til at være tilfreds. Han holdt aldrig nogen tale, men lyttede, gik frem og tilbage og smaalo. Naar Ole Bull tog felen frem, da løsnet begeistringens rullende fond. Naar jeg undtager Bjørnson, har ingen anden kunnet lægge saa meget vakkert til rette for mig. [...] Lindemans spil paa hine selskabskvælder kan heller ikke glemmes. En rigdom af folkemelodier fyldte salen under hans spil.»

Folk møtte ivrig fram, og det ble musisert, talt og krysset klinger. De fremste talerne var Bjørnson og Sverdrup. Ibsen sa stort sett ingen ting, men møtte jevnlig opp. Formålet var ganske enkelt å arbeide for nasjonale interesser. Det sier seg selv at selskapet ble et viktig forum både for medlemmene selv, og for den kulturelle og politiske utviklingen i landet. Spesielt var det første året betydningsfullt, da så mange ledende personligheter var med og preget miljøet. Men selskapet levde i mange år.

## To konkurrerende selskap ved samme navn
Selskapet må ikke forveksles med herreklubben Norske Selskab (1818) som fantes i Christiania samtidig. Mens Ibsen- og Bjørnson-selskapet var dominert av yngre kunstnere og litterater var 1818-selskapet en selskapsklubb stort sett for eldre menn fra forretningslivet.

Christen Collin skriver om navnetyveriet: «Stifterne av «det norske selskap fra 1859 synes med flid å ha set bort fra, at det gamle norske selskap, hvori Wessel var det levende midtpunkt, efter adskillelsen fra Danmark blev overflyttet til Norge og endnu eksisterte, men – efter hva Vinje sier i *[[Dølen]]* – alene som «eit samlag til sellskap med mat og drykk og kortspil»».. 

## Referanser


## Litteratur
*Christen Collin: *Bjørnstjerne Bjørnson. Hans barndom og ungdom*. Anden, gjennemsete og forøkede Utg. Bd. II H. Aschehoug & Co (W. Nygaard) Kristiania 1923.
*Erik Henning Edvardsen: «Det norske Selskab av 1859» (s. 76-80) i: ''Henrik Ibsen om seg selv'. Genesis forlag, Oslo 2001. ISBN 82-476-0211-3.
Liste over Mosambiks presidenter

**Mosambiks president** er Mosambiks statsoverhode. Samora Moisés Machel fra partiet FRELIMO var Mosambiks første president etter uavhengigheten fra Portugal i 1975, i kjølvannet av nellikrevolusjonen.

## Presidenter

## Fotnoter

## Se også
*Liste over Mosambiks koloniguvernører
*Liste over Mosambiks statsministere

## Kilder
*
John Taylor (Siste dagers hellige)

:*For andre personer med samme navn, se [[John Taylor]].

*'John Taylor''' (født 1. november 1808 i Milnthorpe i Westmorland i England, død 25. juli 1887 i Kaysville i Utah-territoriet) var den tredje presidenten i Jesu Kristi kirke av siste dagers hellige. 

Taylor var født i Storbritannia og ble døpt i Church of England, men 16 år gammel gikk han over til Metodistene. Sammen med flere familiemedlemmer flyttet han  til Amerika i 1830. Han ble medlem av en bibelstudiegruppe som stilte seg kritisk til Metodisteness lære. I løpet av tiåret ble han introdusert for læren til Siste Dagers Hellige, og Taylor sluttet seg til kirken. Han ble utnevnt til apostel i kirken i 1838. I 1839 var han i Storbritannia og Irland og forkynte kirkens lære.

I 1844 var han og noen andre sammen med Joseph Smith og Hyrum Smith da de ble satt i forvaring i fengselet. Under skuddvekslingen som kostet brødrene Smith livet, ble han truffet av flere skudd, men overlevde. Han drog siden til Storbritannia for å drøfte spørsmål om lederskap der. Siden slo han seg ned i Utah, der Brigham Young og flertallet av kirkens medlemmer hadde bosatt seg.

Fra 1875 var han seniorapostel i apostlenes råd. Ved Youngs død i 1877 ledet apostlene kirken en tid frem til 1880, da han ble kirkens president. 

Taylor hadde syv koner og oppgis å ha blitt far til 34 barn. 

Han døde i 1887 i Kaysville, Utah. Etter hans død ble kirken ledet av apostlenes råd i to år, før Wilford Woodruff ble president.

## Referanser
Liste over Namibias statsministre

**Namibias statsminister** er Namibias regjeringssjef. Statsministeren blir utnevnt av presidenten. Fram til forfatningsendringen 13. oktober 2014 var statsministeren også presidentens stedfortreder.

## Liste

## Se også
*Transitional Government of National Unity (Namibia)

## Kilder
*
HTC Touch Viva

**HTC Touch Viva** (tidligere kjent som HTC Opal) er en Windows Mobile-basert mobiltelefon (smartphone) som blir produsert av HTC. Den ble lansert i november 2008. 

Mobilen har en 2,8 tommer stor touchskjerm, og har bl.a. wi-fi og kamera med 2 megapiksler. 

## Spesifikasjoner
*Skjerm: 2,8 tommer
*Skjermoppløsning: 240 x 320
*Styring: touchskjerm (TouchFLO™ 3D interface) 
*Batteri: 1100 mAh (Li-Ion)
*Taletid: 480 minutter 
*Standbytid: 270 timer
*Kamera: 2 megapiksler med fast fokus
*GPS: Nei
*200 MHz TI OMAP 850 prosessor
*RAM: 128 MB
*ROM: 256 MB
*Quadband (GSM 850 / 900 / 1800 / 1900) 
*microSD minnekort
*Operativsystem: Windows Mobile 6.1
*Wi-Fi (IEEE 802.11 b/g)
*Bluetooth 2.0 med EDR
*FM radio: Nei 
*Mini USB (HTC ExtUSB)
*Størrelse: 104,5 mm (h), 59 mm (b) 15,75 mm (d)
*Vekt: 110 g med batteri

## Referanser


## Eksterne lenker
* HTC produktside
Rob Reiner

**Robert Reiner** (1947–2025) var en amerikansk skuespiller, filmregissør, filmprodusent, manusforfatter og politisk aktivist.

Han regisserte filmene ''This is Spinal Tap'' (debut 1984), *[[Prinsessebruden]]*, *[[Venner for livet (film, 1986)|Stand by Me]]*, *[[Da han møtte henne]]* og *[[Et spørsmål om ære]]*. 

Reiner ble født 6. mars 1947 i The Bronx, som sønn av filmregissør og skuespiller Carl Reiner og sanger Estelle Lebost; familien var jødisk. Reiner ble tildelt to Emmy (nominert til fem) og fem Golden Globe.

Han var en av personene bak selskapet Castle Rock Entertainment, senere innlemmet i Turner og Time Warner. Han har en stjerne på Hollywood Walk of Fame. 

Reiner og hans kone ble funnet døde med stikkskader i sin bolig i Brentwood i Los Angeles den 14. desember 2025. Politiet etterforsker dødsfallene som drap. Rettsmedisineren konkluderte med at de døde av flere påførte stikk med skarp gjenstand. Sønnen Nick ble arrestert mistenkt og siktet for drapene. Nick Reiner hadde vært under vergemål på grunn av innleggelse på pyskiatrisk institusjon.

Reiner støttet det demokratiske partiet og var en kjent kritiker av Donald Trump; han uttalte at Trump var «mentalt uegnet».

## Filmer i utvalg
* *[[Halls Of Anger]]* – skuespiller (1969)
* *[[Summertree]]* – skuespiller (1971)
* *[[Fire Sale]]* – skuespiller (1977)
* *[[Hjelp vi er i popbransjen]]* – regissør, skuespiller (1984)
* *[[The Sure Thing]]* – regissør (1985)
* *[[Venner for livet (film, 1986)|Venner for livet]]* – regissør (1986)
* *[[The Princess Bride (film)|The Princess Bride]]* – regissør (1987)
* *[[Da han møtte henne]]* – regissør (1989)
* *[[Hilsen fra Hollywood]]* – skuespiller (1990)
* *[[Misery]]* – regissør (1990)
* *[[Et spørsmål om ære]]* – regissør (1992)
* *[[Søvnløs i Seattle]]* – skuespiller (1993)
* *[[North (film)|North]]* – regissør (1994)
* *[[Kuler over Broadway]]* – skuespiller (1994)
* *[[Den amerikanske presidenten (film)|Den amerikanske presidenten]]* – regissør (1995)
* *[[Bye Bye Love]]* – skuespiller (1995)
* *[[Ghosts of Mississippi]]* – regissør (1996)
* *[[EDtv]]* – Actor (1999)
* *[[The Story of Us]]* – regissør (1999)
* *[[Alex & Emma]]* – regissør (2003)
* *[[Dickie Roberts: Former Child Star]]* – skuespiller (2003)
* *[[Rumor Has It…]]* – regissør (2005)
* *[[Everyone's Hero]]* – stemmeskuespiller (2006)
* *[[Nå eller aldri (film)|Nå eller aldri]]* – regissør (2007)
* *[[Flipped]]* – regissør (2010)
* *[[8 (film)|8]]* – regissør (2012)
* *[[The Magic of Belle Isle]]* – regissør (2012)

## Referanser


## Eksterne lenker
* 
* 
*  Rob Reiners biografi, priser og milepæler hos Hollywood.com
*  Rob Reiner-arkiv over intervju på amerikansk TV
American Airlines Flight 1420

**American Airlines Flight 1420** var en flygning mellom Dallas-Fort Worth og Little Rock i USA. Under forberedelsene til landing i Little Rock 1. juni 1999 glemmer pilotene å stille inn spoilerne til å utløse automatisk når flyet lander. MD-82-flyet skled av rullebanen og elleve mennesker omkom.

En dokumentar om flyulykken ble sendt i første sesong av TV-serien *[[Flyhavarikommisjonen (TV-dokumentar)|Flyhavarikommisjonen]]*.

## Eksterne lenker
*
Denavit-Hartenberg konvensjonen

**Denavit-Hartenberg (D-H) konvensjonen** er en konvensjon innen robotikk som går ut på å bruke fire parameter per ledd for å beskrive tilstanden til en robot som består av ledd med én frihetsgrad. De fire delene er gitt som rotasjon om z-aksen (R_{z,\theta}), forflytting langs z-aksen (T_{z,d}), forflytting langs x-aksen (T_{x,a}) og rotasjon om x-aksen (R_{x,\alpha}). Hvor R og T er homogene transformasjonsmatriser. I tillegg sier konvensjonen at man må legge z-aksen langs retningen til leddet.

Med denne konvensjonen får alle leddene et eget koordinatsystem som er gitt ved A_i = R_{z,\theta_i} T_{z,d_i} T_{x,a_i} R_{x,\alpha_i}, hvor i er indeksen til leddet.
May Britt Hartwell

**May Britt Hartwell** (tidligere *May Britt Våland*; født 1968) er en norsk tidligere toppsyklist, kjent da hun i 1995 vant medalje i VM i banesykling. Utover en rekke norske mesterskap i banesykling for IL Havdur, Bærum CK, Stavanger SK og Sola CK, var hun også på landslaget i landeveissykling med blant andre Unni Larsen. Våland giftet seg med den amerikanske banesyklist og OL-medaljør Erin Hartwell i 1995 og bodde i USA fram til august 2011. I dag er hun bosatt i Sola kommune i Norge der hun er sykkeltrener.

## Meritter
* NM i banesykling
** 1000 m og 3000 m for junior:  Seier i 1984 og 85 for IL Havdur
** 1000 m:  Seier i 1987, 89
** 3000 m:  Seier i 1986 for Stavanger SK, 87, 89 for IL Havdur, 90, 91, 92
* NM i landeveissykling
** 30 km tempo:  Seier i 1989, 90, 94, 95
** Lagtempo:  Seier i 1994 for  Rogaland CK med Turid Svendsbø og Lise Kindervåg
* Nordiske mesterskap
** Landevei, fellesstart:  Nr. 2 i 1992 (Halmstad), nr. 2 i 1994 (Levanger), nr. 3 i 1995 (Åbo)
** Landevei, lag:  Seier i 1994 (Levanger)
** Banesykling, 3000 m og *points race*:  Nr. 2 i 1993 (Hamar), nr. 2 i 1994 (Århus), nr. 2 i 1995 (Helsingfors)
* VM i banesykling
** 3000 m:  Bronse (Bogotá, 1995) for Sola CK
* Olympiske leker
** 3000 m i sykling under Sommer-OL 1996:  Nr. 9 (3.43,824)
** *Points race*:  Brøt.
* Paralympiske leker
** Paralympiske sommerleker 2004 (Athen):  Pilot for Tone Gravvold: Nr. 4 på 3000 m:  Nr. 5 på 1000 m.

## Referanser


## Eksterne lenker
*
Mormolyce phyllodes

***Mormolyce phyllodes*** er en av billene i delgruppen (underfamilien) fiolinbiller i familiegruppen løpebiller.

## Utseende
*Mormolyce phyllodes* er 8-10 cm lang og flat. Dekkvingene kan minne om kassen til en fiolin eller gitar, med hodet og brystskjoldet som gitarhals, fasettøynene som stemmeskruer.

## Levevis
Fiolinbillene lever i tropisk regnskog. De voksne billene kan man finne under bark eller mellom bladstilkene på planter i ananasfamilien (Bromeliaceae). Den flate kroppsformen gjør at de kan gjemme seg i ganske trange rom selv om de er så store. Det lange, smale hodet er til god hjelp når de undersøker barksprekker på jakt etter de små insektene de lever av.

De har forsvarskjertler som skiller ut illeluktende og noe etsende smørsyre.

Larvene lever i tunneler på undersiden av store kjuker som vokser på død ved.

## Eksterne lenker
*
Gunhild Ørn

**Gunhild Ørn** (født 1970) er en norsk tidligere toppsyklist innen banesykling fra Stavanger.  Med May Britt Våland var hun tidlig på landslag og vant det som var, frem til i 1988 da hun gikk til Bærum og Omegn CK og figurerte i landstoppen frem til og med 1996, fra 1993 for Grei.
Ørn er veterinær.

## Meritter
* NM i banesykling
** 1000 m og 3000 m junior:  Seier i 1986 for Stavanger SK
** 1000 m:  Seier i 1990, 91, 92 for Bærum og Omegn CK
** 500 m og 3000 m (3.47,203, gjeldende norsk rekord, satt i Vikingskipet, Hamar):  Seier i 1993 for Grei
** kongepokal i 1993
* NM i landeveissykling
** Lagtempo:  Seier i 1991 for Bærum og Omegn CK, i 1993 for SF Grei
** Fellesstart junior:  Seier i 1988 for Stavanger SK
** Tempo junior:  Seier i 1987 og 88 for Stavanger SK
* Nordisk mesterskap:
** 500 m:  Nr. 3 i 1993 (Hamar) og seier *Points race* i 1993 (Hamar)
* Olympiske leker
** Landevei, fellesstart (81 km) i sykling under Sommer-OL 1992: Nr. 27
* Annet
** *Tour de Vendee* (5-dagers ritt i Frankrike):  Seier i 1992

## Referanser


## Eksterne lenker
*
Transformasjonsmatrise

En **transformasjonsmatrise** er en matrise som beskriver hvordan to stive legemer er posisjonert og orientert i forhold til hverandre. Typiske transformasjonsmatriser i tredimensjonalt rom er rotasjonsmatrisene R_x, R_y og R_z som er definert ved
:
\begin{alignat}{1}
R_x(\theta) &= \begin{bmatrix}
1 & 0 & 0 \\
0 & \cos \theta & -\sin \theta \\[3pt]
0 & \sin \theta  & \cos \theta \\[3pt]
\end{bmatrix} \\[6pt]
R_y(\theta) &= \begin{bmatrix}
\cos \theta & 0 & \sin \theta \\[3pt]
0 & 1 & 0 \\[3pt]
-\sin \theta & 0 & \cos \theta \\
\end{bmatrix} \\[6pt]
R_z(\theta) &= \begin{bmatrix}
\cos \theta & -\sin \theta & 0 \\[3pt]
\sin \theta & \cos \theta & 0\\[3pt]
0 & 0 & 1\\
\end{bmatrix}.
\end{alignat}

Den homogene transformasjonsmatrisa T er gitt ved:
:
T^0_1 = 
\begin{bmatrix}
R^0_1 & \vec{d}^0_1 \\[3pt]
0 & 1\\[3pt]
\end{bmatrix}.

Hvor \vec{d}^0_1 er en vektor med avstanden fra origo i koordinatsystem 0 til origo i koordinatsystem 1, og R^0_1 hvordan koordinatsystem 0 er rotert i forhold til 1.
Mohammed Javed

**Mohammed Javed** (1980–2009), også kjent som «Jeddi», var en lederskikkelse i den kriminelle gjengen Young Guns. Han ble skutt og drept 19. januar 2009, 28 år gammel. 

Den 29. april 2011 ble Ahmed Shahbaz Dad og Stig Millehaugen dømt for drapet Javed. Dad ble dømt til 21 års fengsel, mens Millehaugen ble dømt til 21 års forvaring.

Jeddi var også en av hovedpersonene bak Oslo gjengen Mafia Brothers.

## Referanser


## Eksterne lenker
* Intervju med TV2-nyhetene
Princ Dobroshi

**Princ Dobroshi** (født 1964) er en tidligere leder av en albansk narkotikagjeng i Kosovo.

Dobroshi kontrollerte den nordre veien av «Balkan-rutens» (Tyrkia-Balkan-Tsjekkia-Norden) herointrafikk og var kjent for sin brutalitet. I 1993 ble han arrestert i Norge og i 1994 dømt til 14 år i fengsel for heroinhandel. I en koordinert operasjon rømte han fra Ullersmo fengsel i 1997, reiste til Kroatia og gjennomgikk kosmetisk kirurgi i ansiktet. Han flyttet til Tsjekkia og dominerte snart den lokale albanske narkotikamafiaen. Den 23. februar 1999 ble han arrestert i Praha. Mer enn førti personer ble arrestert over hele Europa i de påfølgende operasjonene.

Den kriminelle undergrunnen hadde planlagt et bevæpnet angrep på fengselet i Pankrác, men i august 1999 ble Dobroshi utlevert til Norge for å fullføre soning. Han ble løslatt og deportert i januar 2005. Han returnerte til Tsjekkia der hans russiske kone og to barn bor og var der i tre måneder til hans visum gikk ut. Senere returnerte han til Peć, Kosovo.

## Referanser


## Eksterne lenker
* Oversikt over Dobroshis aktiviteter (seksjon 3)
Kunståret 1861

**Kunståret 1861** er en oversikt over hendelser, fødte og avdøde kunstnerpersonligheter i 1861.

## Hendelser
* Paul Cézanne og hans venn Émile Zola kommer til Paris.
* Berthe Morisot blir elev av Jean-Baptiste Camille Corot

## Verk
*Lawrence Alma-Tadema – *The Education of the Children of Clovis*
*Karl von Piloty – *Nero Dancing Upon the Ruins of Rome*
*Auguste Bonheur – *[[:Fil:Bonheur way-to-market.jpg|La Sortie du pâturage]]* ("Veien til markedet")

## Priser
*Prix de Rome, maleri: Léon Perrault, Jules Joseph Lefebvre

## Fødsler

## Dødsfall


Fil:Rasmus_Andersen.png|Rasmus Andersen(1861–1930)


## Referanser


## Eksterne lenker
*
Leif Gabrielsen

**Leif Gabrielsen** (født 7. desember 1942) er en norsk fotograf, oppvokst i Troms og Finnmark, nå bosatt i Oslo.

Han har bakgrunn fra Fotoskolan i Stockholm, og har arbeidet som fotograf i NRK og i *[[Klassekampen]].* 

Fra 1985 har han arbeidet som frilanser, og  har vært engasjert som teaterfotograf blant annet på Nationaltheatret, på Det norske teatret, Oslo Nye Teater og Den Nationale Scene. 

Han har gjennomført flere fotoprosjekter og utstillinger.  Gabrielsens bilder er blant annet innkjøpt av Norsk kulturråd og Nasjonalmuseet for kunst, arkitektur og design. 

## Utstillinger
* 1968	Vadsø- og Kirkenes Kunstforening
* 1969	Honningsvåg Sommergalleri
* 1972	Festspillene i Nord-Norge
* 1983	Oslo rådhus
* 1986	Galleri Holmenbukta
* 1988	Stockholm Kulturhus, «Prosjekt Karl Johan»
* 2002	Nordkappmuseet, Honningsvåg
* 2004	Galleri Hafslund Hovedgård, «Identitet»
*2009	Henie Onstad Kunstsenter
*2010	Samfunnshuset Øvre Årdal 
*2011	Sogn og Fjordane Kunstmuseum, Førde
*2012	Samisk Kunstnersenter, Karasjok
*2018	Samisk Senter for Samtidskunst, Karasjok

## Referanser


## Eksterne lenker
*
Ovidiu Cernăuțeanu

**Ovidiu Cernăuțeanu** (født 1974) er en rumensk-norsk sanger. Han er også kjent som **Ovi Jacobsen** og under artisnavnet *Ovi Martin*, senere *Ovi*.

Etter å ha spilt ett år i Japan, flyttet han til Norge i 1995, etter å ha blitt ringt opp av en norsk agent.

I 2006 deltok han i Melodi Grand Prix 2006 med sangen «The Better Side of Me», der han kom til «Siste sjansen» fra den andre delfinalen. Cernăuțeanu gikk imidlertid ikke videre fra «Siste sjansen» og kom dermed ikke med i finalen. I 2009 deltok han igjen, og der kom han helt til finalen med sangen «Seven Seconds», skrevet av Simone Larsen. Hans debutalbum *[[This Gig Almost Got Me Killed]]* kom ut i 2009 og ble utgitt på nytt i 2010 med nytt omslag og «Playing with Fire» som bonusspor.

I 2010 deltok han i Eurovision Song Contest 2010 for Romania sammen med Paula Seling med sangen «Playing with Fire», og de endte der på tredjeplass med 162 poeng. Han var en av låtskriverne av «I'll be yours» i Melodi Grand Prix 2011 framført av Pernille & Marius, som gikk til *Sistesjansen*. I 2012 skrev han sangen «High on Love» for Reidun Sæther sammen med norske Tommy Berre og svenske Thomas G:son til Melodi Grand Prix i Norge. Sangen gikk videre til finalen i Oslo Spektrum.

I 2014 deltok Ovi på nytt i Eurovision Song Contest for Romania sammen med Paula Seling, denne gang med sangen «Miracle». Den kom på tolvteplass i den internasjonale finalen i København.

## Diskografi
;Studioalbum 
* *[[This Gig Almost Got Me Killed]]* (2009, daWorks)
* *[[This Gig Almost Got Me Killed – international edition]]* (2010, daWorks)
* *[[A Bit of Pop Won't Hurt Anyone]]* (2014, daWorks)

;Singler
* «The Better Side of Me» (2006)
* «Tomorrow's Headline» (2008, daWorks)
* «Vagabond» (2008, daWorks)
* «Seven Seconds» (2009, daWorks)
* «Reason» (2009, daWorks)
* «Come to Nana» (2009, daWorks)
* «Saying Goodnight» (2009, daWorks)
* «Playing With Fire» med Paula Seling (2010, daWorks)
* «We Got Something'' med Paula Seling (2011, daWorks)
* «Audrey» (2010, daWorks)
* «One Day» med Mike Raw (2012, daWorks)
* «Miracle» med Paula Seling (2014, daWorks)
* «Dirty Beautiful» (2015, daWorks)

## Referanser


## Eksterne lenker
* 
* 
* 
*
Malkaridae

* *[[Carathea]]*
* *[[Chilenodes]]*
* *[[Malkara]]*
* *[[Perissopmeros]]*

**Malkaridae** er en gruppe (familie) av edderkopper som tilhører undergruppen Entelegynae i gruppen Araneomorphae. Familien finnes bare på den sørlige halvkulen.

## Utseende
Små edderkopper med åtte øyne. Den fremre delen av forkroppen ("hodet") med øynene er noe reist over resten, mye smalere enn de bakenforliggende delene. Forkroppen har store, dype punktgroper. Bakkroppen er forholdsvis liten, med et markert ryggskjold (scutum).

## Levevis
Disse edderkoppene blir gjerne funnet mellom løvstrø i sørlig-tempererte skoger. Ellers er lite kjent om biologien deres.

## Utbredelse
Medlemmene i denne familien er utbredt i Australia, Argentina og Chile.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Mimetoidea
******** Familie Malkaridae Davies, 1980
********* Underfamilien Malkarinae
********** Slekten *[[Malkara (edderkopp)|Malkara]]* Davies, 1980
*********** *[[Malkara loricata]]* Davies, 1980 — Queensland
********* Underfamilien Sternodinae
********** Slekten *[[Carathea]]* Moran, 1986
*********** *[[Carathea miyali]]* Moran, 1986 — Tasmania
*********** *[[Carathea parawea]]* Moran, 1986 — Tasmania
********** Slekten *[[Chilenodes]]* Platnick & Forster, 1987
*********** *[[Chilenodes australis]]* Platnick & Forster, 1987 — Chile, Argentina
********** Slekten *[[Perissopmeros]]* Butler, 1932 (= *Sternodes*)
*********** *[[Perissopmeros arkana]]* (Moran, 1986) — New South Wales
*********** *[[Perissopmeros castaneous]]* Butler, 1932 — New South Wales
*********** *[[Perissopmeros darwini]]* Rix, Roberts & Harvey, 2009 — Vest-Australia
*********** *[[Perissopmeros foraminatus]]* (Butler, 1929) — Victoria
*********** *[[Perissopmeros grayi]]* (Moran, 1986) — New South Wales
*********** *[[Perissopmeros mullawerringi]]* (Moran, 1986) — Australian Capital Territory
*********** *[[Perissopmeros quinguni]]* (Moran, 1986) — New South Wales

## Kilder
* Platnick, N.I. og Forster, R.R. (1987) On the first American spiders of the subfamily Sternodinae (Araneae, Malkaridae). American Museum, Novitates 2894. http://digitallibrary.amnh.org/dspace/bitstream/2246/5179/1/N2894.pdf

## Eksterne lenker
*
Lassa skole

**Lassa skole** er en barneskole på Stokka/Sandal i bydel Eiganes og Våland i Stavanger.

Skolen ble tatt i bruk i januar 1998, og har ca. 365 elever og 40 ansatte.

## Eksterne lenker
* http://www.minskole.no/lassa
Skatval Skilag

**Skatval Skilag** er et skiidrettslag på Skatval i Trøndelag, stiftet i 1934.

Fram skiløperforening ble stiftet i 1892 og gjenoppstod som Idrettslaget Fram i 1910, men skiidretten fikk med tiden en mindre fremtredende rolle i laget. Etter uoverensstemmelser i Idrettslaget Fram ble Skatval Skilag stiftet i 1934. Hovedmannen bak etableringen var Johan P. Sandvik, som også ble lagets første styreformann. Laget ble tilsluttet i Norges Skiforbund i 1935.

Skatval Skilag innviet sitt første anlegg på Forbord i 1947/1948. Den første lysløypen i Klempen ble anlagt i 1967/1968. Klempen skianlegg har siden blitt utvidet med hoppanlegg (K10, K20 og K35, alle med plastdekke) og halfpipe. Ved ankomsten til anlegget har laget også en skihytte.

Skilaget befatter seg med idrettsgrener som langrenn, skiskyting, skihopp og kombinert, og ellers samarbeider laget med Idrettslaget Fram om allsidige fritidstilbud. Skilaget har ca. 600 medlemmer, og styreleder er Els Lie.

Mest kjente løper i moderne tid er Lotte Lie. Hun har så langt som junior tatt 10 NM-gull (både vinter og sommer) i skiskyting og seier i Norgescupen 2012/2013 og 2013/2014. Hun ble nummer 4 på normaldistansen i JR-VM i østerrikske Obertilliach (skiskyting). Skatval Skilag har også fått sin første vinner av Hovedlandsrennet noen sinne da Kasper Lie tok gull under normaldistansen på Hummelfjell skiarena i Os i Nord-Østerdal (2012). Sverre Dahlen Aspenes har også gull i junior-NM på Os i 2014.

## Referanser


## Eksterne lenker
*
Botswana Defence Force

**Botswana Defence Force** er Botswanas hær. Det ble dannet i 1977 og har rundt 12 000 medlemmer. Siden Botswana er en innlandsstat har den intet sjøforsvar. Botswana Defence Force Air Wing er Botswanas flyvåpen. 

BDF består av en panserbrigade, to infanteribrigader, fire infanteribataljoner, to artilleriregimenter, et ingeniørregiment og et spesialstyrkeregiment.

USA har vært den største utenlandske bidragsyteren til Botswanas forsvar og store deler av offisersstaben har fått utdannelse i USA.

## Se også
*Botswana Defence Force XI, BDF sin fotballklubb som  spiller i Botswanas eliteserie.
Scottish Aviation

**Scottish Aviation Limited** var en britisk flyprodusent som holdt til på den internasjonale flyplassen i Prestwick i Skottland.

## Historie
Opprinnelig startet som en flyskole begynte selskapet i 1938 med vedlikeholdsarbeider på fly og under den andre verdenskrig fikk de oppdrag med å vedlikeholde fly for RAF. bl.a Liberator bombefly.

I etterkrigstiden ble det bygget de robuste STOL sambandsfly, som Pioneer og den større Twin Pioneer. Senere ble det bygget turboprop som Jetstream

Scottish Aviation ble slått sammen med British Aircraft Corporation, Hawker Siddeley Aviation, og Hawker Siddeley Dynamics og dannet British Aerospace i 1977. 

## Bygde fly
* Scottish Aviation Pioneer 
* Scottish Aviation Twin Pioneer
* Scottish Aviation Bulldog
* Scottish Aviation Jetstream


Image:scottish.twin.750pix.jpg|Scottish Aviation Twin Pioneer.
Image:JetstreamXX500.JPG|Scottish Aviation Jetstream T1.
Image:bulldog g-bhzr arp.jpg|Scottish Aviation Bulldog. 

## Bilproduksjon

Mellom 1964 og 1966 konstruerte og bygde Scottish Aviation som et prøveprosjekt et mindre antall av en liten batteridrevet elektrisk bil Scottish Aviation Scamp. Noen omfattende serieproduksjon kom ikke ut av dette.

## Eksterne lenker
*
3670 Notodden

***3670 Notodden*** er et musikkalbum med Notodden Blues Band utgitt i 1993.

## Sporliste

# «Hvor du måtte være»
# «Åpne opp»
# «Like blid»
# «Få` kke sove»
# «Minareten»
# «Dama mi»
# «20. Århundrets peis»
# «Full gass»
# «Nabo`n har daua»
# «Sølibat»
# «Livet mitt»
# «Trur jeg»
# «Telma»

## Eksterne lenker
Eg hadde ein gong ein båt

**«Eg hadde ein gong ein båt»** er en sang med norsk tekst av Herbjørn Sørebø, først utgitt av Vestlandsduoen (Ivar og Kari Medaas) på singleplaten Metronome J45-745 i 1967 (bakside: «Å, kvi skulle eg gå stad og gifta meg»). Den nådde nr. 9 på VG-lista.

Den norske versjonen er basert på Cornelis Vreeswijks svenske originaltekst «Jag hade en gång en båt» (1966) til melodi av den bahamanske folkesangen «The John B. Sails», gjort kjent som «The Wreck of the John B» (The Weavers 1950, arrangert av Lee Hays) og «Sloop John B» (The Kingston Trio 1958, The Beach Boys 1966).

Mens den vestindiske visen handler om en beryktet båt og dens mannskap, er Vreeswijks tekst et antikrigsbudskap.

«Eg hadde ein gong ein båt» er også innspilt av Nystogs på albumet *På vegen att …*, (2002) og av Sputnik på albumet *Hjemkomsten til Johanne* (2011).

## Eksterne lenker
* «Jag hade en gång en båt», svensk tekst
I Don’t See Me in Your Eyes Anymore

**«I Don't See Me in Yor Eyes Anymore»** er en amerikansk sang, skrevet av Bennie Benjamin og George David Weiss. Den ble publisert i 1949.

Sangen ble popularisert samme år av Gordon Jenkins and the Stardusters samt av Perry Como.

Den fikk fornyet popularitet i 1974, da en coverversjon med Charlie Rich, som han hadde spilt inn i 1960-årene, ble utgitt. Richs utførelse nådde en førsteplass på Billboard Hot Country Singles-listen i juni 1974.

## Versjoner

### Gordon Jenkins
Innspillingen med Gordon Jenkins ble utgitt av Decca Records med katalognumer 24576.

### Perry Como
Innspillingen med Perry Como ble utgitt av RCA Victor Records med katalognumrene 20-3347 (78-plate)

## Charlie Rich
Richs versjon kom til under hans tid på RCAs rhythm and blues-datterselskap Groove Records og i assosiasjon med Chet Atkins, én av arkitektene bak The Nashville Sound. I likhet med mange andre Atkins-produserte sanger fra denne perioden, hadde «I Don't See Me...» korbacking og strykere, en stil som var feremtredende på andre Rich-innspillinger fra den tiden. Allmusic-kritikeren Stephen Cook sa at Richs musikkstil: *«landet et eller annet sted mellom den rå sounden til hans Sun hits... og popcrossovertonen til at hans Epic-kjempesuksesser»*.

«I Don't See Me...» ble spilt inn i 1960-årene og ble ikke umiddelbart utgitt på single. Så, i 1973, hadde Rich millionselgende hits med «Berhind Closed Doors» og «The Most Beautiful Girl», og det tok ikke lang tid før flere av innspillingene fra hans kontraktsperioder på RCA, Mercury og Sun Records ble utgitt på singler til countryradiostasjonene.

Den ble utgitt tgitt i april, omtrent på den tiden hans single for Epic, «A Very Special Love Song», avsluttet sin popularitet. «I Don't See Me...» ble Richs femte nummer én-sang og den tredje i løpet av de seks første månedene av 1974.

## Andre coverversjoner
Andre innspillinger ble gjort av Buddy Clark (Innspilt 4. januar 1949 og utgitt av Columbia Records med katalognymmer K-38403), Helen Forrest (Innspilt 24. januar 1949 og utgitt av MGM Records med katalognummer 10373) og i Storbritannia av Vera Lynn og Sam Browne (Innspilt 5. februar 1949 og utgitt av britiske Decca Records med katalognummer F-9127). Den nådde førsteplassen på den britiske notelisten (Ingen platelister ble publisert før 1952).

Sangen var med på Fun Lovin' Criminals' spor «There Was a Time» fra gruppas album *Loco* (2001).

## Norsk versjon
Egil Hagen har skrevet en norsk tekst. På norsk bærer den tittelen «Er alt forbi». Frank Weylert, Egil Monn-Iversens orkester har spilt inn sangen. Den ble utgitt på 78-platen Musica A&nbsp;8906 i 1950.

## Listeplasseringer

## Referanser
Jeff Hamilton

**Jeff Hamilton** (født den 4. august, 1953 i Richmond, Indiana USA) er en amerikansk jazztrommeslager kanskje mest kjent for å ha spilt med Ray Brown, Oscar Peterson og Diana Krall, men han har også sin egen trio.

## Biografi
Hammilton fikk sitt første store gjennombrudd i 1974 da han spille i *[[New Tommy Dorsey Orchestra]]*. Deretter deltok han i *[[Lionel Hampton's Band]]* inntil 1975 da han, sammen med bassisten John Clayton, ble medlemmer av *[[Monty Alexander Trio]]*. Han oppnådde et barndomsmål i 1977 da han ble med *[[Woody Herman and the Thundering Herd]]*, som han gjorde flere innspillinger med. I 1978 overtok han stillingen etter Shelly Manne i LA4 med Ray Brown, Bud skaft og Laurindo Almeida. Han spilte inn totalt seks plater med LA4. Fra 1983 til 1987, opptrådte Hammilton med Ella Fitzgerald, Count Basie Orchestra, Rosemary Clooney og Monty Alexander. Hammilton var med i Ray Brown Trio fra 1988 helt frem til mars 1995 da han heller ønsket å konsentrere seg om sin egen trio. I 2004 ble Hammilton del-eier av Bosphorus cymbals, og spiller på sine egen signaturcymbaler (Hammer Serie). For tiden turnerer Hammilton med sin egen trio, *[[Clayton-Hamilton Jazz Orchestra]]* og Diana Krall.

## Referanser


## Eksterne lenker
* 
*
TAAG Angola Airlines

**TAAG Angola Airlines (Linhas Aéreas de Angola)** er et angolansk flyselskap med hovedbase ved Quatro de Fevereiro lufthavn i Luanda. Selskapet ble grunnlagt i september 1938 som *DTA– Divisão dos Transportes Aéreos* av regjeringen i det portugisiske imperiet, og i 1940 byttet selskapet navn til *DTA– Linhas Aéreas de Angola*. I februar 1974 byttet selskapet navn til sitt nåværende navn, *TAAG Lineas Aereas de Angola*, hvor «TAAG» er en forkortelse for *Transportes Aéreos Angolanos*. 

Selskapet fikk i juli 2007 flyforbud i EU på grunn av manglende sikkerhet i selskapets operasjoner, men i juli 2009 ble dette forbudet opphevet og den første flyvningen innom EU skjedde den 1. august 2009 til Portela lufthavn i Lisboa med en Boeing 777-200ER TAAG Angola Airlines trafikkerer 33 destinasjoner i 16 ulike land i Europa, Asia, Nord-Amerika, Afrika og Sør-Amerika.

## Flyflåte
Selskapet opererer følgende fly (pr mai 2022):

* Selskapet har tidligere operert med Boeing 707, Iljusjin Il-62, Lockheed L-1011 TriStar og Jakovlev Jak-40.

## Referanser


## Eksterne lenker
*